**900 Mhz trådløst modul med Trusted Wireless 2.0**

Phoenix Contact udvider sit program af Radioline trådløse kommunikationssystemer med introduktionen af et 900 MHz trådløst modul baseret på Trusted Wireless 2.0 teknologi. Licensfri applikation er muligt i Nord- og Sydamerika.

Hver station i det trådløse modul RAD-900-IFS kan omfatte op til 32 forskellige I/O udvidelsesmoduler forbundet via DIN-skinnestik. Digitale og analoge udgangs- og indgangsmoduler fra 0/4…20 mA fås til denne opgave. Modulerne understøtter forsyningsspændinger mellem 10,8 v og 30 V DC. Overførselsstyrken kan konfigureres fra 10 mW (10 dBm) til 1 W (30 dBm). Produktet er dermed velegnet til fjernovervågning af blandt andet solkraftanlæg. Lange afstande på op til 32 km (20 miles) kan dækkes med det tilhørende antennetilbehør.

Det trådløse Radioline netværk kan omfatte op til 250 trådløse moduler, og hver enhed kan optræde som repeater. Systemet er hurtigt og nemt at sætte op uden programmering. Alt, hvad der kræves, er et drej med drejeknappen for at tildele indgange og udgange.

Trusted Wireless 2.0 trådløs teknologi er specifikt udviklet til industrielle applikationer. Den tilbyder pålidelig kommunikation baseret på frekvens hopping teknologi, understøtter et bredt udvalg af enheder, krypterer data for at sikre sikker kommunikation, kan dække store afstande takket være meget sensitive modtagere og har fleksible datatransmissionsrater.

For yderligere information kontakt Product Manager Brian Lumby, blumby@phoenixcontact.dk.